David Clayton Henrie anno aetatis suae 17
**David Clayton Henrie,** nomine scaenico **David Henrie** (natus 11 Iulii 1989), est actor Americanus, pernotabilis ob partes Iustini Russo in *Wizards of Waverly Place* agendas. Etiam notus est parte Larry in *That's So Raven* et parte Futuri Filii Theodori Mosby in *How I Met Your Mother.* Frater minor natu est Laurentius Henrie actor.

Vita iuvenilis
--------------

Natus est Henrie Missione Vetere in urbe Californiae, parentibus Linda Iacoboque Henrie. Phoenice in urbe Arizonae adolevit, Catholicus Romanus et discipulus in Schola Translaticia Cheyennensi (Anglice: *Cheyenne Traditional School*). Inquit ipse: "Catholicum litterarum ludum frequentavi.. .. Sacris adesse iam conor.. .. Certe erga deos iam sum pius." Vivebat, ut ait suus situs interretialis, in "familia magna, tumultuosa, Italica." Henrie est avidus hoccei gelidi fanaticus.

Cursus
------

Anno aetatis nono, cum Henrie commercii photographatione? (Anglice: *photo shoot*) Scottsdale in urbe Arizonae esset participem, moderator cinematographicus parentibus suasit ut Henrie se Angelopolitem migraret, qui omni cum familia Ruscisilvam Californiae aestate ipsa migraverunt. Henrie ad duas maiores auditiones mox admissus est, ad partes primas agendas in pelliculis commercii pro Burger King et Quaker Oats, omnes per Civitates Foederatas emissuris. Henrie suas primas partes constellantes? (*costarring*) consecutus est in *Providentia* programmate televisifico, et factus est stella hospitalis? (*guest star*) in primo seriei *Without a Trace* embolio. Visus est in aliis programmatibus televisificis: *How I Met Your Mother,* quo filium agit; etiam in *NCIS, Cold Case, House,* et *Judging Amy.*

Ante tertium decimum aetatis suae annum, Henrie magnam occasionem (*big break*) primo adripuit, cum partes ordinarias nomine Petey Pitt ageret in *The Pitts,* comoedia de rerum statu (*sitcom, situational comedy*) a Societate Transmittendi Fox (*Fox Broadcasting Company*) producta. Is deinde partes primas cum Linda Blair et Georgio Kennedy in *Monster Makers* pellicula Hallmark egit, et invitatus est ad partes agendas in *Dead Hollywood Moms Society,* alia pellicula Hallmark.

Anno aetatis duodevicensimo, Henrie personam Iustini Russo agere coepit in *Wizards of Waverly Place,* serie televisifica sub aegide Propriae Canalis Disney Seriei (*Disney Channel Original Series*), quae die 12 Octobris 2007 primum transmissa est.

Propter opus pro Canali Disney, Henrie in Ludis Canalis Disney (*Disney Channel Games*) anno 2008 contendit: fuit dux Manus Viridis (*Green Team*), etiam Typhones appellatae. Partes egit in *Dadnapped,* Propria Canalis Disney Pellicula.

Antequam praesentes partes in *Wizards of Waverly Place* agit, partes ordinarias in *That's So Raven* egebat, nomine Larry, amici Cory. Henrie etiam partes ordinarias in *How I Met Your Mother* egebat, et quasi hospes suo nomine apparuit in duobus seriei *Jonas L.A.* emboliis. Nominatus est Dux Grandis Cursus "Pro/Celebrity" Toyotensis 2009 (*Toyota Pro/Celebrity Race*).

Pelliculae (filmographia)
-------------------------

* 2002: *Providence* nomine Mark Triedman (stella hospitalis)
* 2002: *Without a Trace* nomine Gabe Freedman (stella hospitalis)
* 2003: *Judging Amy* nomine Jeremy (stella hospitalis)
* 2003: *The Pitts* nomine Petey Pitt (ordinarius seriei; Anglice: *series regular*)
* 2003: *The Mullets* nomine N/A (unum embolium)
* 2003: *Monster Makers* nomine Danny Burke
* 2003: *Arizona Summer* nomine Bad
* 2003–2007: *That's So Raven* nomine Larry (partes iterantes; Anglice: *recurring role*)
* 2004: *The D.A.* nomine Alex Henry (stella hospitalis)
* 2004: *Jack & Bobby* nomine Sniffly (stella hospitalis)
* 2004: *NCIS* nomine Willy Shields (stella hospitalis)
* 2004: *The Hollywood Mom's Mystery* nomine Oliver Palumbo (persona minor)
* 2004–2005: *Method And Red* nomine Skyler (ordinarius seriei)
* 2005: *House* nomine Tommy (stella hospitalis)
* 2005–2006: *How I Met Your Mother* nomine Futuro Theodori Filio (partes iterantes/"recycled footage")
* 2006: *Cold Case* nomine Dale Wilson (stella hospitalis)
* 2007–praesens: *Wizards of Waverly Place* nomine Iustino Russo (primas partes, et semel scriptor scaenicus)
* 2007: *Ludi Canalis Disneii* ut ipse (dux Manus Viridis)
* 2007: *Studio DC: Almost Live* ut ipse (spectaculum alterum cum Selena Gomez et The Muppets)
* 2008: *Ludi Canalis Disneii* ut ipse (dux Manus Typhonis)
* 2009: *Dadnapped* nomine Wheeze
* 2009: *Wizards of Waverly Place: The Movie* (pellicula) nomine Iustino Russo
* 2009: *The Suite Life on Deck* nomine Iustino Russo (unum embolium)
* 2009: *The Alyson Stoner Project* nomine DJ Prep
* 2009: *Disney Channel's 3 Minute Game Show* ut ipse
* 2010: *Easy to Assemble* nomine Ethan (unum embolium)
* 2010: *JONAS L.A.* ut ipse (duo embolia)
* 2011: *The Borrower Arrietty* nomine Sho (solum vox)
* 2011: *Hall Of Game Awards* ut ipse

Notae
-----

1. ↑  Secundum Californiam Civitatem, *California Birth Index, 1905-1995*. Center for Health Statistics, California Department of Health Services, Sacramento, California. Searchable at
2. ↑  Black, Rosemary (May 7, 2009). "Disney Channel's rising stars whip up a feast for Mother's Day". *Daily News*. New York
3. ↑  David Henrie apud Disneychannelmedianet. Situs die 29 Iulii 2009 confirmatus.
4. ↑  "David Henrie Interview—JJJ Exclusive!". Just Jared Jr.. 2009-02-17
5. ↑  = Henrie "About Me" (situs publicus)
6. ↑  .
7. ↑  Disney Sensation David Henrie Named Grand Marshal for 2009 Toyota Pro/Celebrity Race, 17 Aprilis 2009 (Reuters).
8. ↑  Ecce informatio fontis incerti, quae olim in vicipaedia Anglica fuit: Dimicatione in Universal CityWalk die 15 Aprilis 2010 ab aliquibus iuvenibus pugnata, Henrie Laurentiusque frater minor natu a securitatis curatoribus privatis (Anglice: *private security guards*) deprehensi sunt. Fratres, pugnam instigavisse primum dicti, in custodiam apud propinquam stationem securitatis curatorum publicorum dati sunt, ubi nonnullas horas detenti sunt. Aliqui spectatores tum dixerunt se hanc dimicantionem observavisse, quam alii iuvenes instigaverant. Fratres tum missi in custodiam patris facti sunt.

Nexus externi
-------------

* Situs publicus
* De hoc homine in Indice Interretiali Pellicularum **(Anglice)**